CELEX: E2017P0002
Language: fi
Date: 2017-02-01 00:00:00
Title: EFTAn valvontaviranomaisen 1 päivänä helmikuuta 2017 Islantia vastaan nostama kanne (Asia E-2/17)

6.4.2017   
            
            
               FI
            
            
               Euroopan unionin virallinen lehti
            
            
               C 108/16
            
         EFTAn valvontaviranomaisen 1 päivänä helmikuuta 2017 Islantia vastaan nostama kanne
   (Asia E-2/17)
   (2017/C 108/14)
   EFTAn valvontaviranomainen, Rue Belliard 35, 1040 Bryssel, Belgia, asiamiehinään Carsten Zatschler ja Maria Moustakali, nosti 1 päivänä helmikuuta 2017 EFTAn tuomioistuimessa kanteen Islantia vastaan.
   EFTAn valvontaviranomainen on pyytänyt EFTAn tuomioistuinta toteamaan, että
   
               1.
            
            
               pitämällä voimassa i) lain nro 25/1993 10 §:ssä sekä asetuksen (IS) N:o 448/2012 3 §:n e momentissa ja 4 §:ssä säädetyn kaltaisen raakojen munien ja raakojen munatuotteiden tuontilupajärjestelmän; ii) pastöroimattoman maidon ja pastöroimattomasta maidosta jalostettujen maitotuotteiden tuontilupajärjestelmän ja lisävaatimukset, sellaisina kuin ne on vahvistettu lain nro 25/1993 10 §:ssä ja asetuksen (IS) N:o 448/2012 3 §:n f momentissa sekä 4 ja 5 §:ssä, sekä maahantuotujen pastöroimattomasta maidosta jalostettujen maitotuotteiden kaupan pitämiskiellon, sellaisena kuin se on vahvistettu asetuksen (IS) N:o 104/2010 7 a §:ssä; ja iii) asetuksen (IS) N:o 448/2012 soveltamisen yhteydessä vahvistetun kaltaisen hallinnollisen käytännön, jossa maahantuojat velvoitetaan tekemään ilmoitus ja hankkimaan hyväksyntä käsiteltyjen muna- ja maitotuotteiden tuontiin, Islanti on laiminlyönyt velvoitteensa, jotka johtuvat ETA-sopimuksen liitteessä I olevan I luvun 1.1.1 kohdassa mainitusta säädöksestä neuvoston direktiivi 89/662/ETY, annettu 11 päivänä joulukuuta 1989, eläinlääkärintarkastuksista yhteisön sisäisessä kaupassa sisämarkkinoiden toteuttamista varten, sellaisena kuin se on muutettuna ja sellaisena kuin se on mukautettuna ETA-sopimukseen sopimuksen pöytäkirjalla 1 ja alakohtaisilla mukautuksilla liitteeseen I, ja erityisesti kyseisen direktiivin 5 artiklasta.
            
         
               2.
            
            
               Islannin on maksettava oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               EFTAn valvontaviranomainen toteaa, että Islanti on rikkonut direktiivin 89/662/ETY mukaisia velvoitteitaan i) pitämällä voimassa raakojen munien ja raakojen munatuotteiden tuontilupajärjestelmän; ii) pitämällä voimassa pastöroimattoman maidon ja pastöroimattomasta maidosta jalostettujen maitotuotteiden tuontilupajärjestelmän ja lisävaatimukset, sekä maahantuotujen pastöroimattomasta maidosta jalostettujen maitotuotteiden kaupan pitämiskiellon; ja iii) pitämällä voimassa hallinnollisen käytännön, jossa maahantuojat velvoitetaan tekemään ilmoitus ja hankkimaan hyväksyntä käsiteltyjen muna- ja maitotuotteiden tuontiin.
            
         
               —
            
            
               EFTAn valvontaviranomainen toteaa, että ETA:n sisäiseen kauppaan tarkoitettujen eläinperäisten tuotteiden kauppaa ja eläinlääkärintarkastuksia koskevat säännöt on yhdenmukaistettu ETA:n tasolla. Neuvoston direktiivissä 89/662/ETY säädetään eläinlääkärintarkastuksista eläinperäisten tuotteiden ETA:n sisäisessä kaupassa. Sen tärkeimpänä tavoitteena on eläinlääkärintarkastusten poistaminen ETA:n sisärajoilla samalla kun vahvistetaan alkuperäpaikassa tehtäviä tarkastuksia. Määräpaikkana olevan ETA-valtion toimivaltaiset viranomaiset voivat ainoastaan tarkastaa pistotarkastuksilla, joilla ei syrjitä ketään, että asiaa koskevaa ETA:n lainsäädäntöä noudatetaan.
            
         
               —
            
            
               EFTAn valvontaviranomainen toteaa, että pitämällä voimassa nykyiset toimenpiteet, Islanti asettaa lisävaatimuksia, jotka eivät ole sallittuja eläinlääkärintarkastusten yhdenmukaistetussa kehyksessä.
            
         
               —
            
            
               EFTAn valvontaviranomaisen mukaan EFTAn tuomioistuin on jo todennut tällaisten vaatimusten olevan ETA:n lainsäädännön vastaisia asiassa E-17/15, Ferskar kjötvörur ehf. vs. Islannin valtio, antamassaan tuomiossa, joka koskee rajoituksia raa’an lihan tuonnissa Islantiin. Islannin lainsäädännössä on vastaavia rajoituksia, jotka koskevat muna- ja maitotuotteita.